ละแวกคลองสานมาทานบ่อยเพราะอยู่ใกล้ที่ทำงานค่ะ แวะเติมพลังก่อนทำงาน หรือเดินทางให้อิ่มท้องไว้ก่อนค่ะ ร้านนี้ขายตั้งแต่เช้าตรู่ถ้าผ่านมาแวะทานกันได้ หยุดเช้าวันอาทิตย์วันเดียว

สั่งโจ๊กหมูไข่ เนื้อโจ๊กเป็นโจ๊กที่ต้มข้าวกันจริงๆ ไม่ใช่แบบโจ๊กซองเอามาต้ม เนื้อโจ๊กเนียน ทานแล้วละมุนละไม รสกลมกล่อม ไม่เค็มมาก หมูก้อนกลมๆ ผ่านการหมักสูตรของทางร้าน รสหวานๆ เนื้อแน่นๆ ไข่จะเป็นไข่ลวก จะไม่สุกมากค่ะ 

ร้านตั้งอยู่คลองสาน พลาซ่า  เดินตรงเข้ามาจะอยู่โซนที่ขายอาหาร  ติดกับร้านกาแฟเขาทะลุ ช่วงเช้าคนมาทานเยอะ อาจต้องรอคิวนิดนึงค่ะ